Newsweek

Newsweek er bandarískt fréttatímarit sem kemur út vikulega í New York-borg. Það var stofnað árið 1933. Það er nú sjálfstætt fyrirtæki í eigu sömu aðila og eiga IBT Media.

Newsweek var stofnað (sem News-Week) af Thomas J. C. Martyn sem áður hafði starfað sem blaðamaður hjá Time. Árið 1961 keypti The Washington Post Company tímaritið og gaf út til 2010. Minnkandi tekjur urðu til þess að tímaritið var sameinað vefritinu The Daily Beast í eigu IAC Inc. Árið 2012 var ákveðið að hætta prentútgáfu. Árið eftir keypti IBT Media Newsweek og 2014 var prentútgáfa tekin upp að nýju samhliða vefútgáfu. Árið 2018 var tímaritið gert að sjálfstæðu fyrirtæki í eigu sömu aðila. Eftir 2019 hefur fyrirtækið skilað góðum hagnaði, meðal annars vegna tekna af netauglýsingum.

 Tilvísanir 

Flokkur:Bandarísk tímarit